**ДОГОВОР**

Днес…………………... в гр. Смолян между:

Сдружение **„ЦЕНТЪР ЗА УСТОЙЧИВО РАЗВИТИЕ НА ПЛАНИНАТА“** /ЦУРП/– Смолян, с адрес на седалище: гр. Смолян, ул. „Васил Априлов“ 21, с ЕИК 120023609, представлявано от **РАБИЕ ЛЮТВИЕВА КЬОСЕВА**, в качеството и на Пълномощник на сдружението, упълномощена с нотариално заверено пълномощно № 8704/18.12.2018 г., наричано накратко **ВЪЗЛОЖИТЕЛ**, от една страна,

и **………………………………………………** с адрес на седалище: ……………………………..……….., с ЕИК ………………………….., представлявано ………………………………………. в качеството на ……………………….., наричано накратко **ИЗПЪЛНИТЕЛ**, от друга страна.

Във връзка с проведената процедура за определяне на изпълнител с публична покана и във връзка със Заповед №………………..2022г. за откриване на процедура за определяне на изпълнител, се сключи настоящият договор за възлагане на публична покана, с предмет: „**Изготвяне на оценка за проведените обучения на заинтересовани групи от населението и на образователните материали към обученията и** **изготвяне на практическо ръководство за провеждане на обучителни програми, насочени към защита на околната среда на базата на гео-туризма“** по проект “Създаване на трансграничен воден геопарк в района на река Места“, с акроним: CB Water Geopark, финансиран по договор за безвъзмездна помощ B 2.6 c.08 от 02.10.2017 г. от програма ИНТЕРРЕГ V-A Гърция - България 2014-2020

**I. ПРЕДМЕТ НА ДОГОВОРА**

ЧЛ. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава срещу възнаграждение да предостави услуги, предмет на процедура по избор на изпълнител с публична покана **„Изготвяне на оценка за проведените обучения на заинтересовани групи от населението и на образователните материали към обученията и** **изготвяне на практическо ръководство за провеждане на обучителни програми, насочени към защита на околната среда на базата на гео-туризма“** по проект: “Създаване на трансграничен воден геопарк в района на река Места“, с акроним: CB Water Geopark, финансиран по договор за безвъзмездна помощ B 2.6 c.08 от 02.10.2017 г. от програма ИНТЕРРЕГ V-A Гърция - България 2014-2020.

(2) Услугите ще бъдат изпълнени съгласно утвърдената от ВЪЗЛОЖИТЕЛЯ документация по проведена процедура за избор с публична покана по ЗУСЕСИФ, техническото предложение – Приложение № 1 и в съответствие с ценовата оферта на ИЗПЪЛНИТЕЛЯ, приложена към настоящия договор – Приложение № 2.

(3) При изпълнението на договора следва да се спазват изискванията на действащото европейско и национално законодателство и актовете в областта на Европейските структурни и инвестиционни фондове, правилата на Европейското териториално сътрудничество и съгласно правилата и условията по горепосочените проекти, финансирани по Програма Интеррег V-A Гърция-България 2014-2020 г.

(4) С подписването на настоящия договор ИЗПЪЛНИТЕЛЯТ декларира, че е запознат с действащите правила на финансиращата институция.

**II. ЦЕНА И УСЛОВИЯ ЗА ПЛАЩАНЕ**

ЧЛ. 2. (1). Общата цена на договора е в размер на **……………………………………...** (*Словом……………………………………………………………………………..*) с включен ДДС.

(2). Общата цена за изпълнение на договора е определена съгласно офертата на ИЗПЪЛНИТЕЛЯ приложено към настоящето (Приложение № 2).

(3). Цената на договора включват всички разходи на ИЗПЪЛНИТЕЛЯ по изпълнение на предмета на настоящия договор.

(4). Плащането на цената по договора се извършва по следния начин:

Окончателно плащане на стойността на договора в срок до 30 (тридесет) дни след приемане на работата с приемо-предавателен протокол.

(5). Цената се изплаща в лева, по банков път, по банкова сметка на ИЗПЪЛНИТЕЛЯ:

IBAN

BIC:

при банка:

**III. ПРАВА И ЗАДЪЛЖЕНИЯ НА СТРАНИТЕ**

ЧЛ. 3. ИЗПЪЛНИТЕЛЯТ се задължава:

1. Да извърши всички дейности, предмет на настоящия договор, качествено, в определените срокове и в съответствие с изискванията, посочени в Техническото предложение;

2. Да отстранява пропуски и нередности при изпълнението на поръчката;

3. Да представя при поискване от страна на ВЪЗЛОЖИТЕЛЯ информация за хода на изпълнението на договора, както и да уведомява писмено ВЪЗЛОЖИТЕЛЯ за всички възникнали трудности при изпълнение на дейностите по договора, които могат да осуетят постигането на крайните резултати и мерките, които са взети за отстраняването им;

4. Да изпълни дейностите, предмет на договора, съгласно изискванията за информация и публичност на Програмата INTERREG V-A ГЪРЦИЯ – БЪЛГАРИЯ 2014-2020.

5. Да не използва по никакъв начин, включително за свои нужди или като я разгласява пред трети лица, каквато и да било информация, станала му известна при или по повод изпълнението на този договор, която ВЪЗЛОЖИТЕЛЯТ няма интерес да бъде разкривана. ИЗПЪЛНИТЕЛЯТ поема задължение да осигури тези действия от всяко лице от екипа си.

6. Да осигурява съдействие при технически и финансови проверки при искане от страна на Възложителя.

7. ИЗПЪЛНИТЕЛЯТ е длъжен да води точна и редовна документация и счетоводна отчетност, отразяващи изпълнението на договора, използвайки подходяща система за регистрация на документация. Счетоводните отчети и разходи, свързани с изпълнението на договора, трябва да са в съответствие с изискванията на законодателството и да подлежат на ясно идентифициране и проверка.

8. ИЗПЪЛНИТЕЛЯТ е длъжен при поискване от ВЪЗЛОЖИТЕЛЯ да му предоставя достъп до финансовата документация и до документацията, касаеща изпълнението на договора, както и достъп до помещенията на ИЗПЪЛНИТЕЛЯ, в които последната се съхранява. Задължение по предходното изречение ИЗПЪЛНИТЕЛЯТ има и при поискване на проверки от страна на компетентните органи.

9. Срокът за съхранение на всички документи, свързани с изпълнението на договора е 5 (пет) години след закриването на Програмата или за период от три години след годината, през която е извършено частично закриване. Сроковете спират да текат в случай на съдебни процедури или по надлежно обосновано искане на Европейската Комисия.

10. Да изпълнява указанията и изискванията на ВЪЗЛОЖИТЕЛЯ, изразени при съгласуване, одобряване и приемане изпълнението на отделните дейности по договора, да отстранява недостатъци и пропуски и да внася исканите поправки, съответно - да извършва преработка за своя сметка, в срок, определен от ВЪЗЛОЖИТЕЛЯ.

ЧЛ. 4. ИЗПЪЛНИТЕЛЯТ е длъжен да съгласува с ВЪЗЛОЖИТЕЛЯ всички свои правно обвързващи действия, както и такива, които водят или биха могли да доведат до разходи за сметка на ВЪЗЛОЖИТЕЛЯ.

ЧЛ. 5. ИЗПЪЛНИТЕЛЯТ има право:

1. Да получи достъп до цялата необходима за целите на изпълнението информация и документация, както и до всички служители, които могат да окажат съдействие или да предоставят информация за целите на изпълнението;

2. Да иска от ВЪЗЛОЖИТЕЛЯ приемане на дейностите съгласно условията по настоящия договор;

3. Да получи уговореното възнаграждение за изпълнение предмета на договора.

ЧЛ. 6. ВЪЗЛОЖИТЕЛЯТ се задължава:

1. Да приеме изпълнението от ИЗПЪЛНИТЕЛЯ по реда и при условията на настоящия договор.

2. Да заплати дължимата цена по реда и при условията на настоящия договор.

3. Да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично писмено упомената от ИЗПЪЛНИТЕЛЯ като такава.

ЧЛ. 7. ВЪЗЛОЖИТЕЛЯТ има право:

1. Да получи точно и качествено изпълнение на възложените услуги по настоящия договор в уговорените срокове, без недостатъци и отклонение от уговореното в условията на настоящия договор и Техническото предложение, Приложение № 1.

2. Да дава указания на ИЗПЪЛНИТЕЛЯ, чрез упълномощените от него лица, по повод изпълнението на възложените дейности и да изисква доработване, допълване, преработване и др. в случаите, когато същите са непълни, не съответстват на изискванията му и не са постигнати резултатите, съгласно Техническото предложение.

3. Да направи искане за промени при констатирано несъответствие с условията и обхвата на настоящия договор.

4. Да получава информация за хода на изпълнението на този договор.

ЧЛ. 8. Приемането на дейностите за съответните етапи по настоящия договор се удостоверява с приемо-предавателни протоколи, подписани от страните и съдържащи изрично изявление за приемане на съответния резултат.

**IV. УСЛОВИЯ И СРОКОВЕ ЗА ИЗПЪЛНЕНИЕ НА ДОГОВОРА**

ЧЛ. 9. (1). Настоящия договор влиза в сила от датата на подписването му като срокът за изпълнението **e 16 дни**.

ЧЛ. 10. ИЗПЪЛНИТЕЛЯТ се задължава да предприеме всички необходими мерки за избягване на конфликт на интереси, както и да уведоми незабавно ВЪЗЛОЖИТЕЛЯ относно обстоятелство, което предизвиква или може да предизвика подобен конфликт.

**VI. НЕРЕДНОСТИ**

ЧЛ. 11.(1). ИЗПЪЛНИТЕЛЯТ се задължава да не допуска нередности при изпълнението на договора.

(2). „Нередност“ е всяко нарушение на разпоредбите на правото на Европейския Съюз, произтичащо от действие или бездействие на ИЗПЪЛНИТЕЛЯ, което има или би имало като последица нанасяне на вреда на общия бюджет на Европейския Съюз, като отчете неоправдан разход в общия бюджет.

(3). В случай на нередност, допусната или извършена от ИЗПЪЛНИТЕЛЯ, той дължи възстановяването на точния размер на причинената вреда.

**VII. КОНФИДЕНЦИАЛНОСТ**

ЧЛ. 12. (1). ИЗПЪЛНИТЕЛЯТ и ВЪЗЛОЖИТЕЛЯТ третират като конфиденциална всяка информация, получена при и/или по повод изпълнението на договора.

(2). ИЗПЪЛНИТЕЛЯТ няма право без предварително писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнението на договора.

(3). ВЪЗЛОЖИТЕЛЯТ гарантира конфиденциалност при използването на предоставени от ИЗПЪЛНИТЕЛЯ документи и материали по договор, като не ги предоставя на трети лица.

**VIII. НЕУСТОЙКИ**

ЧЛ. 13. (1). ИЗПЪЛНИТЕЛЯТ дължи неустойка при некачествено и/или ненавременно изпълнение на задълженията по настоящия договор в размер на до 10% (десет процента) от стойността на неизпълнението.

(2). При забава за изпълнение на задължението за заплащане на цената по договора ВЪЗЛОЖИТЕЛТ дължи на ИЗПЪЛНИТЕЛЯ неустойка в размер на 0,1% (нула цяло и един процент) от стойността на дължимото плащане по договора за всеки просрочен ден, но не повече от 10% (десет процента) от стойността на договора.

**IX. НЕПРЕОДОЛИМА СИЛА**

ЧЛ. 14. Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването на непреодолима сила.

ЧЛ. 15. Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.

ЧЛ. 16. Докато трае непреодолимата сила, изпълнението на задължението се спира.

ЧЛ. 17. Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнение на договора.

**X. ГАРАНЦИЯ ЗА ИЗПЪЛНЕНИЕ**

ЧЛ. 18. (1). ВЪЗЛОЖИТЕЛЯТ не предвижда обезпечаване изпълнението на настоящия договор.

ЧЛ. 19. ВЪЗЛОЖИТЕЛЯТ предвижда гарантиране на авансовото плащане по настоящия договор със Запис на заповед от ИЗПЪЛНИТЕЛЯ за стойността на сумата по авансовото плащане.

**XI. ПРЕКРАТЯВАНЕ ИЛИ РАЗВАЛЯНЕ НА ДОГОВОРА**

ЧЛ. 20. Настоящия договор се прекратява:

(1). По взаимно съгласие, изразено в писмен вид.

(2). При виновно неизпълнение на задълженията на една от страните по договора с 15-дневно писмено предизвестие от изправната до неизправната страна.

(3). При констатирани нередности или конфликт на интереси с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ.

(4). ВЪЗЛОЖИТЕЛЯТ има право да развали договора, ако ИЗПЪЛНИТЕЛЯТ не изпълни задължение и/или откаже да възстанови получени суми, заедно със съответната лихва, чието връщане е поискано от съответния орган от ВЪЗЛОЖИТЕЛЯ, като последица от неизпълнението на ИЗПЪЛНИТЕЛЯ. Развалянето на договора не освобождава ИЗПЪЛНИТЕЛЯ от задължението да възстанови получените суми, заедно със съответната лихва, следствие от допуснатото нарушение.

(5). При предсрочно прекратяване на договора за БФП или липса на финансиране по Програмата.

(6). С окончателното му изпълнение.

**XII. ОБЩИ УСЛОВИЯ**

ЧЛ. 21. Всяка страна се задължава при промяна на адреса и банковите си сметки да уведоми незабавно другата страна.

ЧЛ. 22. По отношение на този договор ще се прилага и той ще бъде тълкуван в съответствие с българските закони. Страните се съгласяват, че разглеждането на споровете, свързани с изпълнението и тълкуването на този договор, ще бъде в юрисдикцията на българските съдилища.

Настоящият договор се състави и подписа в два еднообразни екземпляра – един за ВЪЗЛОЖИТЕЛЯ и един за ИЗПЪЛНИТЕЛЯ.

Неразделна част от настоящия договор са следните приложения: Приложение № 1 – Техническо предложение и Приложение № 2 – Ценова оферта.

**ВЪЗЛОЖИТЕЛ: …………….. ИЗПЪЛНИТЕЛ: ……………….**

*/подпис, име и длъжност, печат/ /подпис, име и длъжност, печат/*

**РАБИЕ КЬОСЕВА – ПЪЛНОМОЩНИК**